คำสั่งคณะกรรมการกิจการกระจายเสียง กิจการโทรทัศน์คำสั่งคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติที่ ๖.๑/๒๕๕๔เรื่องห้ามมิให้ผู้รับใบอนุญาตระงับ หรือพัก หรือหยุดการให้บริการอินเทอร์เน็ตแก่ผู้ใช้บริการโดยมิชอบด้วยกฎหมาย[๑] โดยที่การให้บริการโทรคมนาคมเป็นการจัดทำบริการสาธารณะที่จะต้องดำเนินการอย่างต่อเนื่องไม่อาจจะพักหรือหยุดการให้บริการโทรคมนาคมไม่ว่าทั้งหมดหรือบางส่วนได้หรือปฏิเสธให้บริการโทรคมนาคมแก่บุคคลหนึ่งบุคคลใดโดยไม่มีเหตุผลอันสมควรซึ่งมาตรา ๒๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔บัญญัติห้ามไม่ให้ผู้รับใบอนุญาตพักหรือหยุดการให้บริการไม่ว่าทั้งหมดหรือบางส่วนเว้นแต่จะได้รับอนุญาตจากคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติตามกฎหมายด้วยคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ ได้รับเรื่องร้องเรียนจากผู้ใช้บริการอินเทอร์เน็ตจำนวนมากซึ่งได้รับความเดือดร้อนเสียหายจากการให้บริการของผู้ให้บริการอินเทอร์เน็ตบางรายที่ได้ดำเนินการระงับหรือพักหรือหยุดการให้บริการอินเทอร์เน็ตดังกล่าวแก่ผู้ใช้บริการโดยมิชอบด้วยกฎหมายอันเนื่องมาจากสาเหตุข้อพิพาททางพาณิชย์เกี่ยวกับสัญญาการเช่าใช้โครงข่ายโทรคมนาคมและสัญญาต่างๆ ระหว่างผู้ประกอบกิจการโทรคมนาคมด้วยกันเองซึ่งส่งผลกระทบต่อการใช้บริการอินเทอร์เน็ตของผู้ใช้บริการในวงกว้างที่ต้องถูกระงับหรือยกเลิกโดยไม่ได้เป็นความผิดของผู้ใช้บริการแต่อย่างใดการกระทำของผู้ให้บริการอินเทอร์เน็ตในลักษณะดังกล่าวจึงเป็นการฝ่าฝืนหรือไม่ปฏิบัติตามมาตรา ๒๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และข้อ ๔๖ของประกาศคณะกรรมการกิจการโทรคมนาคมแห่งชาติ ว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ ข้อ ๒๘ และข้อ ๓๓ ของประกาศคณะกรรมการกิจการโทรคมนาคมแห่งชาติ เรื่องมาตรฐานของสัญญาให้บริการโทรคมนาคม พ.ศ. ๒๕๔๙ ในการระงับ หรือพักหรือหยุดการให้บริการอินเทอร์เน็ตแก่ผู้ใช้บริการโดยไม่ชอบด้วยกฎหมายและเหตุผลอันสมควรเพื่อเป็นการคุ้มครองผู้ใช้บริการอินเทอร์เน็ตจำนวนหลายหมื่นรายให้ได้รับบริการอย่างต่อเนื่องโดยทั่วถึงและไม่หยุดชะงักคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติจึงอาศัยอำนาจตามมาตรา ๑๕ มาตรา ๒๐และมาตรา ๔๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ประกอบกับมาตรา๘๐ และมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓และมติที่ประชุมคณะกรรมการกิจการโทรคมนาคมแห่งชาติปฏิบัติหน้าที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ มีคำสั่งให้ผู้รับใบอนุญาตการให้บริการอินเทอร์เน็ตทุกรายปฏิบัติดังนี้๑. ห้ามมิให้ผู้ให้บริการอินเทอร์เน็ตระงับหรือพัก หรือหยุดการให้บริการอินเทอร์เน็ตแก่ผู้ใช้บริการโดยมิชอบด้วยกฎหมายหรือประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติที่เกี่ยวข้องหรือโดยไม่มีเหตุผลอันสมควร และจะต้องปฏิบัติตามมาตรา ๒๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔และประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙และประกาศคณะกรรมการกิจการโทรคมนาคมแห่งชาติ เรื่องมาตรฐานของสัญญาให้บริการโทรคมนาคม พ.ศ. ๒๕๔๙ โดยเคร่งครัด๒. ในกรณีที่ตรวจสอบพบว่าผู้ให้บริการอินเทอร์เน็ตรายใดกระทำการฝ่าฝืนหรือไม่ปฏิบัติตามคำสั่งนี้ เลขาธิการคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ อาจจะพิจารณาใช้มาตรการบังคับทางปกครองตามมาตรา๖๔ และมาตรา ๖๖ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ โดยทันทีกรณีที่มีการร้องเรียนจากผู้ใช้บริการตามกฎหมายผู้ให้บริการอินเทอร์เน็ตรายดังกล่าวจะต้องดำเนินการแก้ไขเยียวยาความเดือดร้อนเสียหายให้แก่ผู้ร้องเรียนเป็นการชั่วคราวโดยทันทีที่ได้รับแจ้งการร้องเรียนเพื่อไม่ให้ผู้ใช้บริการถูกระงับหรือหยุดการให้บริการอินเทอร์เน็ตในระหว่างการพิจารณา๓. ให้คำสั่งนี้มีผลใช้บังคับตั้งแต่บัดนี้เป็นต้นไปสั่ง ณวันที่ ๓ มีนาคม พ.ศ. ๒๕๕๔ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติปฏิบัติหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๖ พฤษภาคม ๒๕๕๔ณัฐวดี/ตรวจ๖ พฤษภาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๔ ง/หน้า ๖๔/๑๙ เมษายน ๒๕๕๔